“কেউ বলে বিপ্লবী কেউ বলে ডাকাত”-এর মোশান পোস্টার প্রকাশ্যে

কলকাতা: জিতের (Jeet) আসন্ন ছবি “কেউ বলে বিপ্লবী কেউ বলে ডাকাত” (Keu Bole Biplobi Keu Bole Dakat)। ছবিতে মুখ্য চরিত্র অনন্ত সিং-এর ভূমিকায় দেখা যাবে জিৎকে। মঙ্গলবার এই ছবির মোশন পোস্টার প্রকাশিত হয়েছে। পোস্টারে চমক দেখালেন জিৎ। পোস্টারের শুরুতে দেখা গিয়ে খবরের কাগজে ব্যাঙ্ক জাকাতির হেডলাইন। তারপরেই জিতের মুখের একাংশ ভেসে উঠল। পোস্টারের শেষে জিতের দুটো লুকও দেখা গিয়েছে। পোস্টার প্রকাশ পেতেই দর্শকদের মধ্যে বেশ আগ্রহ দেখা দিয়েছে। মেগাস্টার জিৎ প্রথমবার পরিচালক পথিকৃৎ বসু এবং নন্দী মুভিজের সঙ্গে হাত মিলিয়েছেন।

ছবির পরিচালক পথিকৃৎ বসু। প্রযোজক প্রদীপ কুমার নন্দী। প্রযোজনা সংস্থা নন্দী মুভিজ। 1960-এর দশকের কলকাতার পটভূমিতে ছবি বানাচ্ছেন পথিকৃৎ। অনন্ত একজন রহস্যময় মানুষ। সে আসলে ডাকাত নাকি বিপ্লবী সেটাই এই ছবির মূল প্রশ্ন। কালীপুজোর দিন এই ছবির শুভ মুহুরত অনুষ্ঠিত হয়েছিল। সমস্ত রীতিনীতি মেনে পুজো সম্পন্ন করার পর শুরু হল ছবির কাজ। এই বিশেষ দিনের বেশ কিছু মুহূর্ত তুলে ধরেছিলেন জিৎ। তাঁর পোস্টে দেখা যায় পরিচালকের সঙ্গে ছবির ক্ল্যাপারবোর্ড হাতে নিয়ে দাঁড়িয়ে থাকতে দেখা যায় অভিনেতাকে। তবে শুধু জিৎ একা নন, এই অনুষ্ঠান উপস্থিত ছিলেন ছবির বাকি কলাকুশলীরা।

আরও পড়ুন: শার্লক স্রষ্টাকে নিয়ে ইংরেজি ছবি পরিচালনায় সৃজিত, বাংলা-বলিউড পেরিয়ে হলিউডে ‘ফার্স্ট বয়’

বিপ্লবী অনন্ত সিং যিনি চট্টগ্রাম অস্ত্রাগার লুণ্ঠনের অন্য়তম নায়ক। কীভাবে মাস্টারদা সূর্য সেনের ছত্রছায়ায়, তাঁর নির্দেশে ধীরে ধীরে স্বাধীনতা সংগ্রামে জড়িয়েছিলেন অনন্ত সিংহ, সেই বীরত্বের কাহিনিই তুলে ধরা হবে এই ছবিতে। অভিনেতা ইতিমধ্যেই নিজের মতো করে হোমওয়ার্ক শুরু করে দিয়েছেন ঐতিহাসিক এই চরিত্রে অভিনয়ের জন্য। গল্পের মূল নায়ক অনন্ত সিংহ- যিনি একসময় ব্রিটিশদের বিরুদ্ধে অস্ত্র তুলে নিয়েছিলেন মাস্টারদা সূর্য সেনের নেতৃত্বে। সেইন ভূমিকাতেই টলিউড সুপারস্টার জিৎ। পথিকৃতের ফ্রেমে বিপ্লবীর ভূমিকায় কেমন চমক দেবেন তিনি?ছবিতে গুরুত্বপূর্ণ চরিত্রে অভিনয় করছেন অভিনেতা টোটা রায়চৌধুরী। ইতিমধ্যেই সিনেমার শুটিংও শুরু হয়ে গিয়েছে।

যতদিন মানুষ থাকবে ততদিন থাকবে বিপ্লব – তার কোনও শেষ নেই, সে অনন্ত

Superstar JEET as Ananta Singh in Nandy Movies and Jeetzfilmworks present “Keu Bole Biplobi Keu Bole Dakat”.

A film by Pathikrrit Basu

Motion Poster out now

@pradipkumar.nandy.98 Nandy Movies Tota Roy Choudhury Jeetz Filmworks Pvt. Ltd. Gopal Madnani Amit Jumrani Shantanu Moitra Somnath Kundu #SoumikHaldar Arpan Gupta Tanmoy Chakraborty Sanchita Pal Chakraborty #soumitdeb

#kbbkbd #jeet #superstarjeet #AnantaSingh #NandyMovies #JeetzFilmworks

Posted by JEET on Monday, October 27, 2025

অন্য খবর দেখুন